text: Det bliver billigere at tage færgen til Fanø
  23 november 2015 kl. 11.16
  Regeringen vil gøre det billigere at sejle med færger til øerne.
  
  Regeringen afsætter næste år 46,5 millioner kroner til at sænke billetpriserne på færgerne til de danske øer. Fra år 2017 og frem afsættes der  87 millioner kroner til lavere færgepriser.
  Det fremgår af regeringens vækstplan for hele Danmark, som Erhvervs- og Vækstminister Troels Lund Poulsen og Miljø- og Fødevareminister Eva Kjer Hansen mandag formiddag fremlagde på et pressemøde i Nr. Snede.
  Målet er at undersøtte væksten i turisme og bosætningen på øerne.
  